
[bookmark: _Toc218470226]I. Bevezető rendelkezés

Magyarország Alaptörvényének VI. cikk (2) bekezdése szerint „mindenkinek joga van a közérdekű adatok megismeréséhez és terjesztéséhez”.

Az információszabadság biztosítása érdekében, az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) rendelkezései alapján, az Adatfelelős a közérdekű adatok megismerésére irányuló igények teljesítésének rendjének szabályozása érdekében az alábbi szabályzatot alkotja.


Adatfelelős:
· [bookmark: _Hlk83673143][bookmark: _Hlk83675468]Név: 			Ászár Község Önkormányzat
· Cím: 			2881 Ászár, Kossuth Lajos utca 16.
· Adószám: 		15730071-2-11
· Telefonszám		06 34 353 938
· E-mail cím:		info@aszar.hu

Fenntartásában működő intézmények:
· [bookmark: _Hlk214344296]Név: 			Ászári Kuckó Óvoda
· Székhely: 		2881 Ászár, Győri út 1.
· Adószám: 		15822291-1-11
· OM azonosító:	202808
· Telefonszám:		06 34 352 334
· E-mail cím:		aszariovi@gmail.com

· Név: 			Ászári Közös Önkormányzati Hivatal
· Székhely: 		2881 Ászár, Kossuth Lajos u. 16.
· Adószám: 		15805973-1-11
· Telefonszám:		06 34 353 938
· E-mail cím:		jegyzo@aszar.hu


Adatvédelmi tisztviselő:
· Név: 			László Gábor
· Cím: 			2870 Kisbér, Desseő Gyula u. 14
· Nyilvántartási szám: 	30805884
· Adószáma: 		66016085-1-31
· Telefonszám: 		06 30 546 4221
· E-mail cím:		laszlo.gabor09@gmail.com



[bookmark: _Toc218470227]II. A szabályzat célja, hatálya
A szabályzat célja, hogy meghatározza az Adatfelelősnél a közérdekű adatok és a közérdekből nyilvános adatok megismerésére irányuló igények teljesítésének rendjét.
A szabályzat tárgyi hatálya a közérdekű adatok és a közérdekből nyilvános adatok körére terjed ki, míg a személyi és területi hatálya Ászár Község Önkormányzatára, továbbá a fenntartásában lévő intézményekre – az Ászári Közös Önkormányzati Hivatalra és az Ászári Kuckó Óvodára – terjed ki.

[bookmark: _Toc218470228]III. Alapfogalmak
A Szabályzatban használt fogalmi meghatározások tekintetében az Infotv. 3. §-ban meghatározott ,,Értelmező rendelkezései" körében maghatározottak az irányadóak.
· személyes adat: az érintettre vonatkozó bármely információ;
· különleges adat: a személyes adatok különleges kategóriáiba tartozó minden adat, azaz a faji vagy etnikai származásra, politikai véleményre, vallási vagy világnézeti meggyőződésre vagy szakszervezeti tagságra utaló személyes adatok, valamint a genetikai adatok, a természetes személyek egyedi azonosítását célzó biometrikus adatok, az egészségügyi adatok és a természetes személyek szexuális életére vagy szexuális irányultságára vonatkozó személyes adatok
· bűnügyi személyes adat: a büntetőeljárás során vagy azt megelőzően a bűncselekménnyel vagy a büntetőeljárással összefüggésben, a büntetőeljárás lefolytatására, illetve a bűncselekmények felderítésére jogosult szerveknél, továbbá a büntetés-végrehajtás szervezeténél keletkezett, az érintettel kapcsolatba hozható, valamint a büntetett előéletre vonatkozó személyes adat
· közérdekű adat: az állami vagy helyi önkormányzati feladatot, valamint jogszabályban meghatározott egyéb közfeladatot ellátó szerv vagy azt átvevő szerv, szervezet vagy személy (a továbbiakban együtt: közfeladatot ellátó szerv) kezelésében lévő és tevékenységére vonatkozó vagy közfeladatának ellátásával összefüggésben keletkezett, a személyes adat fogalma alá nem eső, bármilyen módon vagy formában rögzített információ vagy ismeret, függetlenül kezelésének módjától, önálló vagy gyűjteményes jellegétől, így különösen a hatáskörre, illetékességre, szervezeti felépítésre, szakmai tevékenységre, annak eredményességére is kiterjedő értékelésére, a birtokolt adatfajtákra és a működést szabályozó jogszabályokra, valamint a gazdálkodásra, a megkötött szerződésekre vonatkozó adat
· közérdekből nyilvános adat: a közérdekű adat fogalma alá nem tartozó minden olyan adat, amelynek nyilvánosságra hozatalát, megismerhetőségét vagy hozzáférhetővé tételét törvény közérdekből elrendeli
· nyilvánosságra hozatal: az adat bárki számára történő hozzáférhetővé tétele
· adattörlés: az adat felismerhetetlenné tétele oly módon, hogy a helyreállítása többé nem lehetséges
· adatkezelés korlátozása: a tárolt adat zárolása az adat további kezelésének korlátozása céljából történő megjelölése útján
· adatmegsemmisítés: az adatot tartalmazó adathordozó teljes fizikai megsemmisítése
· adatfelelős: az a közfeladatot ellátó szerv, amely az elektronikus úton kötelezően közzéteendő közérdekű adatot előállította, illetve amelynek a működése során ez az adat keletkezett
· adatközlő: az a közfeladatot ellátó szerv, amely – ha az adatfelelős nem maga teszi közzé az adatot – az adatfelelős által hozzá eljuttatott adatot honlapon közzéteszi

[bookmark: _Toc218470229]IV. Közérdekű adatok köre, közzététel
Az Adatfelelős kezelésében lévő közérdekű adatok alapján az Infotv. alapján közfeladatot ellátó szervnek minősül.

Adatfelelős az Infotv. 1. számú mellékletében meghatározott szervezeti, személyzeti, adatokat, a tevékenységre, működésre vonatkozó adatokat, valamint a gazdálkodási adatokat elektronikusan a hivatalos honlapon közzéteszi.

[bookmark: _Toc218470230]V. A közérdekű, közérdekből nyilvános adat megismerése
Az Adatfelelős kezelésében lévő közérdekű és közérdekből nyilvános adatot bárki igényelhet szóban, írásban vagy elektronikus formában egyaránt az alábbi bekezdésben meghatározott elérhetőségeken.

A közérdekű adat megismerésére irányuló igények benyújtásának módja:
írásban:			2881 Ászár, Kossuth Lajos utca 16
elektronikusan: 		info@aszar.hu
szóban, írásban: 	Adatfelelős épületében, a honlapon feltüntetett  
ügyfélfogadási időben.
Amennyiben a közérdekű vagy közérdekből nyilvános adat az Adatfelelős vagy intézménye honlapján már közzétételre került, a válaszban meg kell jelölni a kért adatot tartalmazó nyilvános forrást. 

Szóbeli, egyedi, azonnali teljesítéssel nem teljesíthető adatigénylés esetén az átvevő munkatársnak írásba kell foglalnia az I. számú melléklet szerint. 

A info@aszar címre érkező levelek érkeztetéséért felelős munkatárs köteles naponta ellenőrizni az ide érkezett adatigényléseket, majd érkeztetni, valamint az illetékes személy részére továbbítani. Amennyiben a megkeresés Ászár Község Önkormányzat által fenntartott intézményt érinti, úgy megkeresés továbbításra kerül.

A közérdekű és közérdekből nyilvános adatok megismerése iránti igényeket soron kívül kell érkeztetni és iktatni.



[bookmark: _Toc218470231]VI. A közérdekű és a közérdekből nyilvános adatok megismerése iránti igény vizsgálata
A közérdekű és a közérdekből nyilvános adatok megismerése iránti adatigényléseket az Adatfelelőshöz történő érkezést és iktatást követően azonnal el kell juttatni az adatvédelmi tisztviselőnek.

Az adatvédelmi tisztviselő haladéktalanul megvizsgálja, hogy az Infotv. 29. § (1a) és (1b) bekezdésében foglaltak fennállnak-e:
(1a) - Az adatigénylésnek az adatot kezelő közfeladatot ellátó szerv nem köteles eleget 
tenni abban a részben, amelyben az azonos igénylő által egy éven belül benyújtott, azonos adatkörre irányuló adatigényléssel megegyezik, feltéve, hogy az azonos adatkörbe tartozó adatokban változás nem állt be.
(1b) -  Az adatigénylésnek az adatot kezelő közfeladatot ellátó szerv nem köteles 
eleget tenni, ha az igénylő nem adja meg nevét, nem természetes személy igénylő esetén megnevezését, valamint azt az elérhetőséget, amelyen számára az adatigényléssel kapcsolatos bármely tájékoztatás és értesítés megadható.

Az adatvédelmi tisztviselő a vizsgálatot követően - szükség esetén az adatkör szerint érintett szervezeti egység bevonásával - az adatigénylést megvizsgálja abból a szempontból, hogy az egyértelmű-e, és hogy az Adatfelelős kezelésében lévő adatra vonatkozik.

Amennyiben az adatigénylés nem egyértelmű, az adatvédelmi tisztviselő haladéktalanul felveszi a kapcsolatot az igénylővel az adatigénylés pontosítása céljából. 

Ha az igénylő az adatigénylés pontosítására irányuló felhívásra határidőben nem válaszol, az igénylést visszavontnak kell tekinteni. Erre az adatigénylőt a pontosítás elvégzésére vonatkozó felhívásban figyelmeztetni kell.

[bookmark: _Toc218470232]VII. Az adatigénylés teljesítése
A közérdekű adatigénylésnek a lehető legrövidebb idő alatt, az Adatfelelőshöz beérkezéstől számított legfeljebb 15 napon belül, közérthető és az adatigénylő által megjelölt módon kell eleget tenni. 

Amennyiben az adatigénylés jelentős terjedelmű, illetve nagyszámú adatra vonatkozik, vagy annak teljesítése az Adatfelelős alaptevékenységének ellátásához szükséges munkaerőforrás aránytalan mértékű igénybevételével jár, az adatigénylés teljesítésére meghatározott határidő egy alkalommal legfeljebb 15 nappal meghosszabbítható, melyről az adatigénylőt a kérelem kézhezvételétől számított 15 napon belül tájékoztatni kell.

Amennyiben az adatigénylés teljesítéséhez az Adatfelelős szakmai területének bevonása szükséges, úgy az illetékes szervezeti egység munkatársa összegyűjti, előkészíti az adatokat, elkészíti az adatigénylésre vonatkozó válasz tervezetét. A tervezet elkészülte után egyeztet az adatvédelmi tisztviselővel.

Ha az adatigénylő az adatokat betekintés útján kívánja megismerni, vagy a dokumentum-másolatokat személyesen kívánja átvenni, az adatvédelmi tisztviselő felveszi a kapcsolatot az adatigénylővel időpont egyeztetése céljából.

Az adatok tanulmányozására az erre kijelölt helységben, megfelelő időt kell biztosítani. A bemutatott dokumentum tanulmányozása során az adatigénylő kérdéseire válaszolni kell. Az adatigénylő jogosult a bemutatásra került dokumentumokról jegyzetet készíteni.

[bookmark: _Toc218470233]VIII. Az adatigénylés megtagadása, tájékoztatás jogorvoslatról
Azon adatigénylés teljesítését, amely nincs az Adatfelelős kezelésében, el kell utasítani. Az adatigénylés megtagadásakor tájékoztatni kell az adatigénylőt erről, hogy tudomása szerint mely közfeladatot ellátó szerv kezeli az igényelt közérdekű és közérdekből nyilvános adatot.

Az igénylés teljesítésének megtagadásáról és annak indokairól 15 napon belül az Adatfelelős levélben vagy amennyiben az igény elektronikus úton érkezett, illetve, ha az igényben elektronikus levelezési cím is fel van tüntetve, elektronikusan tájékoztatást küld az igénylőnek. 

Az adatigénylés elutasítása esetén az adatigénylőt 15 napon belül tájékoztatni kell jogorvoslati lehetőségeiről. A közérdekű adatok iránti igény elutasítása vagy nem megfelelő teljesítése esetén a Komáromi Járásbírósághoz (Cím:  2900 Komárom, Beöthy Zsolt u. 26.) fordulhat jogorvoslatért.

[bookmark: _Toc218470234]IX. Az adatigényléshez kapcsolódó egyéb rendelkezések
Az adatvédelmi tisztviselő nyilvántartást vezet az Infotv. 30. § (3) bekezdés második fordulata alapján az elutasított közérdekű adatigényekről, valamint az Adatfelelőshöz beérkezett teljesített adatigénylésekről az Infotv. 29. § (1a) bekezdésében foglalt vizsgálat elvégzése céljából az adott év január 1-jétől december 31-éig.

Az adatvédelmi tisztviselő a vezetett nyilvántartás alapján minden év január 31-éig gondoskodik az Infotv 1. melléklet II.15. közzétételi egységben meghatározott statisztikai adatok közzétételéről. 

Az elutasított igények nyilvántartása tartalmazza:
1. ügyirat iktatószámát,
1. az adatigénylés tárgyát,
1. az adatigénylés beérkezésének időpontját,
1. az adatigénylés elutasítására és az elutasítás okára vonatkozó adatot.

Teljesített igények nyilvántartása tartalmazza:
1. ügyirat iktatószámát,
1. adatigénylő nevét, elérhetőségét (postacím, e-mail),
1. adatigénylés tárgyát, beérkezésének időpontját,
1. adatigénylés teljesítésének időpontját.
Az elutasított kérelmekről, valamint az elutasítások indokairól az adatkezelő nyilvántartást vezet, és az abban foglaltakról minden évben január 31-éig tájékoztatja a Nemzeti Adatvédelmi és Információszabadság Hatóságot.

[bookmark: _Toc218470235]X. Költségtérítésre vonatkozó rendelkezés
A közérdekű és a közérdekből nyilvános adatok megismerése iránti adatigénylések teljesítéséért megállapítható költségtérítés mértékét az Adatfelelős - a mindenkor hatályos - a közérdekű adat iránti igény teljesítéséért megállapítható költségtérítés mértékéről szóló 301/2016.(IX.30.) Korm. rendelet alapján határozza meg. 

[bookmark: _Toc218470236]XI. Intézkedések a szabályzat megismertetéséről 
E Szabályzat rendelkezéseit meg kell ismertetni az Adatfelelős valamennyi munkavállalójával.

XII. Záradék

E szabályzat 2026. augusztus 10. napján lép hatályba.
A Szabályzatban nem szabályozott kérdésekben a mindenkor hatályos lévő jogszabályok az irányadók.

A szabályzat elválaszthatatlan részét képezi a jegyzőkönyv közérdekű adatok megismerésére irányuló igényről szóló I. számú melléklet.




1. számú melléklet


Jegyzőkönyv
közérdekű adatok megismerésére irányuló igényről


Igény beérkezésének dátuma: 		………………………………………………...
A közérdekű adatigénylés iktatószáma:	………………………………………………...
Szervezeti egység megnevezése: 		………………………………………………...
1. Adatigénylő adatai:
Neve: 		……………………………………………………………………………….
Elérhetősége: 	……………………………………………………………………………….

2 A közérdekű adatigénylést rögzítő munkavállaló adatai:
Neve:		……………………………………………………………………………….
Beosztása:	……………………………………………………………………………….

3. Igényelt közérdekű vagy közérdekből nyilvános adtok köre:
……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

Kelt, ………………………………..20 ……. év ………………………..hó ……….nap


							……………………………………………
								igényt felvevő aláírás

Az igény adatvédelmi tisztviselőhöz való továbbításának dátuma:

20 ……. év ………………………..hó ……….nap




4. Döntés:	
Teljesíthető: 					Nem teljesíthető:		 

5. Indoklás:
……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

6. Adatigény továbbítás:
Ha az adatigénylés teljesíthető, az adatigénylés továbbítása szervezeti egység vezetőjének:

					20 ……. év ………………………..hó ……….nap

Szervezeti egység vezetője az adatkérési igényt átvette:

					20 ……. év ………………………..hó ……….nap

							………………………………………
szervezeti egység vezető aláírása

7. Közérdekű adatigénylés teljesítése


20 ……. év ………………………..hó ……….nap

							………………………………………
szervezeti egység vezető aláírása


8

image1.jpeg




